
Балъкъэр лъэпкъым и къэщIэрэщIэжыныгъэм и махуэм ирихьэлIэу
Къэбэрдей-Балъкъэр Республикэм и Iэтащхьэ
Къанокъуэ Арсен цIыхухэм
зэрызахуигъазэр
Къэбэрдей-Балъкъэрым ис лъэпкъхэм пщэдей ягъэлъэпIэнущ мыхьэнэшхуэ зиIэ пIалъэр — Балъкъэр лъэпкъым и къэщIэрэщIэжыныгъэм и махуэр. Республикэм и Парламентымрэ Правительствэмрэ я цIэкIэ, сэ къызбгъэдэкIыу си гуапэу сынывохъуэхъу ди республикэм и дежкIэ ипэжыпIэкIэ гуфIэгъуэшхуэу щыт а махуэмкIэ.
А махуэ гуфIэгъуэм дэ дригушхуэу къыхыдогъэщ балъкъэр лъэпкъым я адэжь щIыналъэм къызэрагъэзэжрэ блэкIа зэман мыиным къриубыдэу экономикэ, социальнэ, щэнхабзэ зыужьыныгъэм я лъэныкъуэкIэ ехъулIэныгъэ нэрылъагъухэр къызэрихьар, Урысей лъэпкъыбэм хуэфэщэн увыпIэ зэрыщиубыдар. Нобэ абы акъылкIи зэхэщIыкIкIи зэфIэкIышхуэ бгъэдэлъщ икIи гъащIэщIэр ухуэным йохъулIэ.
Балъкъэр лъэпкъым и къэщIэрэщIэжыныгъэ махуэр Къэбэрдей-Балъкъэр Республикэм и зэкъуэтыныгъэр щагъэувыжа махуэуи щытщ икIи лъэпкъкIэ, динкIэ дызыщыщым емылъытауэ, дэ а зэкъуэтыныгъэр нэр напIэм зэрихъумэм хуэдэу тхъумэну ди къалэнщ.
Махуэ гуфIэгъуэм ирихьэлIэу балъкъэр лъэпкъым, Къэбэрдей-Балъкъэрым ис псоми сохъуэхъу мамырыгъэ, узыншагъэ, ефIэкIуэныгъэ яIэну.
